EkBass/fiwiki-20250220-pages-articles huggingface dataset:
Otto Emil Ehrström

Otto Emil Ehrström (6. toukokuuta 1859 Mustasaari – 16. kesäkuuta 1946 Helsinki) oli suomalainen eversti ja toimitusjohtaja.Aikalaiskirja 1934Geni.com : Otto Emil EhrströmVainajia, Genos 17(1946), s. 62-64 Ehrströmin vanhemmat olivat Vaasan ja Mustasaaren kirkkoherra, rovasti Otto Vilhelm Ehrström (1806–1871) ja tämän toinen puoliso Emelie Antoinette Baeckman. Hän pääsi Haminan kadettikoulusta 1881 ja suoritti Oranienbaumin tarkk'ampujakoulun kurssin 1901.Yrjö Kotivuori, Ylioppilasmatrikkeli 1640–1852: Otto Vilhelm Ehrström. Verkkojulkaisu 2005. Luettu 9.6.2020. Ehrströmistä tuli Ismailovin henkivartiorykmentin vänrikki 1881 ja Turun 2. tarkk'ampujapataljoonan luutnantti 1882. Hän erosi armeijan palveluksesta everstiluutnantin arvoisena vuonna 1903. Hän oli vielä everstinä Suomen armeijan reservissä 1918–1919. Ehrström oli Juupajoen Korkeakoskella toimineen, vuonna 1894 perustetun Suomen kenkä- ja nahkatehtaan isännöitsijänä 1902–1912 ja toimitusjohtajana 1913–1926. Hän oli Helsingin raastuvanoikeudessa ylimääräisenä raatimiehenä 1920–1929. Ehrström kuului Suomen kenkäteollisuuden työnantajaliiton perustajiin ja hän oli liiton puheenjohtajana ja johtokunnan jäsenenä sekä Suomen työnantajien liiton johtokunnan jäsenenä vuoteen 1926 saakka. Hän oli myös perustamassa Suomen teollisuusliittoa ja oli liiton johtokunnan jäsen 1921–1926.Täydentäviä yhtiötietoja : Suomen Kenkä- ja Nahkatehdas Oy - Finska Sko- och Läderfabriks Ab, Pörssitieto G. Kock Ehrström oli Turun kaupunginvaltuuston jäsenenä 1898–1902, Helsingin kaupungin hätäapukomitean puheenjohtajana 1913–1919, Helsingin kaupungin kunnalliskodin ja työlaitoksen johtokunnan puheenjohtajana vuodesta 1920 ja Suomen kadettiklubin puheenjohtajana 1922–1923. Hän oli useita vuosia Finsk Militärtidskriftin toimituksen jäsenenä. Otto Ehrström oli naimisissa vuodesta 1886 hovineiti Ellen Mathilda Charlotta von Troilin kanssa. Heidän poikiaan olivat hovioikeuden asessori Erik Gustaf Werner Ehrström (s. 1887) ja eläinlääkäri, maidontarkastuksen kehittäjä Walter Ehrström (1890–1966). Kuka kukin on 1954 : Erik Gustaf Werner Ehrström ja Otto Walter Ehrström == Lähteet == Luokka:Suomalaiset everstit Luokka:Suomalaiset yritysjohtajat Luokka:Suomalaiset järjestöjohtajat Luokka:Turun kaupunginvaltuutetut Luokka:Vuonna 1859 syntyneet Luokka:Vuonna 1946 kuolleet
Reino Jokilehto

Reino Valter Jokilehto (7. marraskuuta 1913 Viipuri – 28. huhtikuuta 1982 Helsinki) oli yritysjohtaja ja lausuntataiteilija, joka toimi Suomen Lausujain Liiton puheenjohtajana. Viipurissa syntynyt Jokilehto muutti Helsinkiin 1339 ja toimi siellä Oy Masalin & Kumppanit, sittemmin MAKO-osakeyhtiö, palveluksessa myynti- ja osastopäällikkönä ja varatoimitusjohtajana, yhtiön omistaman Heteka Oy:n toimitusjohtajana sekä Lohjan Kalkkitehtaan Virkkalan konepajan johtajana vuoteen 1978 asti, jolloin hän jäi eläkkeelle. Lausuntataiteilija Jokilehto kuului Suomen Puheopiston johtokuntaan ja toimi Suomen Lausujain Liiton, Taiteilijajärjestöjen keskusliiton ja taiteilijajärjestöjen yhteistyöjärjestö Forum Artisin johtokuntiin.Kuolleita. Helsingin Sanomat, 5.5.1982, s. 18. Jokilehto esiintyi radistina vuonna 1943 valmistuneessa Erkki Uotilan ja Theodor Lutsin ohjaamassa elokuvassa Varjoja Kannaksella.Finna: Varjoja Kannaksella (Viitattu 9.6.2020) ==Lähteet== Luokka: Suomalaiset lausujat Luokka: Suomalaiset yritysjohtajat Luokka: Vuonna 1913 syntyneet Luokka: Vuonna 1982 kuolleet
The Woman in the Window (vuoden 2021 elokuva)

The Woman in the Window on vuonna 2021 ensi-iltansa saanut psykologinen jännityselokuva, jonka on ohjannut Joe Wright ja käsikirjoittanut Tracy Letts. Se perustuu vuonna 2018 julkaistuun samannimiseen romaaniin. Elokuvan pääosia esittävät Amy Adams, Gary Oldman, Anthony Mackie, Fred Hechinger, Wyatt Russell, Brian Tyree Henry, Jennifer Jason Leigh, ja Julianne Moore. == Näyttelijät == == Aiheesta muualla == * Luokka:Vuoden 2021 yhdysvaltalaiset elokuvat Luokka:Netflix-alkuperäiselokuvat Luokka:Joe Wrightin ohjaamat elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset romaaneihin perustuvat elokuvat
Armas Stenberg

Armas Wilhelm Stenberg (6. maaliskuuta 1890 Helsinki – 10. kesäkuuta 1965) oli suomalainen kirjakauppias.Aikalaiskirja 1934Kuka kukin on 1954 Stenbergin vanhemmat olivat tehtailija Isak Wilhelm Stenberg ja Anna Lovisa Johansson. Hän kävi kuusi luokkaa normaalilyseota ja teki opintomatkoja Tukholmaan, Kööpenhaminaan, Berliiniin ja Leipzigiin. Stenberg oli libristinä muun muassa Porissa 1913–1918 ja hän oli toimitusjohtajana Porin kirjakauppa Oy:ssä 1919–1920 ja Porvoon kirjakauppa Oy:ssä 1920–1922. Vuosina 1922–1939 hän oli Akateemisen kirjakaupan mainos- ja myymäläpäällikkönä ja tämän jälkeen Waseniuksen kirjakaupan johtajana vuodesta 1939. Stenberg oli Suomen kirjakauppiasyhdistyksen johtokunnan jäsenenä vuodesta 1921, Suomen kirjakauppakoulun johtokunnan jäsenenä ja opettajana 1923–1952, Kirjapalvelun johtokunnan varapuheenjohtajana vuodesta 1948 sekä Suomen kirjakauppalehden toimittajana 1921–1932 ja Kirjakauppias-lehden päätoimittajana 1933–1941. Suomen sisällissodan jälkeen hän toimi Satakunnan sotilaspiiriesikunnan rahaston- ja taloudenhoitajana vuonna 1918. Stenberg julkaisi Suomen kirjakauppahistoriaa käsitteleviä tutkimuksia ja teoksia. == Julkaisuja == Nimellä A. W. Stenberg: * Suomen kirjakauppiaita - Finlands bokhandlare : kokoelma elämäkerrallisia tietoja Suomen entisistä ja nykyisistä kirjankustantajista, kirjakauppiaista ja libristeistä. Suomen kirjakaupan keskusjärjestö - WSOY 1923, Gideon Gyllenbergin kanssa * Kirjakauppahistoriallinen pakina Helsingin kirjakauppiaista ja kirjakaupoista v. 1675-1900. Helsinki 1931 * Suomen kaupunkikirjakauppojen matrikkeli 1936; toim. A. W. Stenberg. Suomen kirjakauppiasyhdistys, Helsinki 1936 * Boklådor och bokhandlare i Helsingfors, Borgå och Viborg. Söderström, Helsingfors 1942, suomeksi nimellä Kirjakauppoja ja kirjakauppiaita Helsingissä, Porvoossa ja Viipurissa. Otava 1943 * Nuorille libristeille. WSOY 1947 * Kirjakaupan ikkunanäyttelyt: näkökohtia ja ohjeita. WSOY 1950 * Om bokhandelsprivilegier anhålles: utdrag ur finländsk bokhandelskrönika. Söderström, Helsingfors 1962 * Suomen ensimmäisiä kirjakauppiaita, Tammi 1962 == Lähteet == == Aiheesta muualla == * A. W. Stenberg : Aleksis Kiven lempilapsi, Suomen Kuvalehti, 06.10.1928, nro 41, s. 21, Kansalliskirjaston digitaaliset aineistot Luokka:Suomalaiset kirjakauppiaat Luokka:Vuonna 1890 syntyneet Luokka:Vuonna 1965 kuolleet
Bratislava Capitals

Bratislava Capitals on slovakialainen, Bratislavasta kotoisin oleva jääkiekkoseura. Kotiottelunsa se pelaa 10 000 katsojan Ondrej Nepela Arenassa. Seura on perustettu 2015 ja se pelaa Itävallan monikansallisessa IceHL- liigassa. Ennen siirtymistä Itävallan IceHL-liigaan joukkue on pelannut Slovakia toiseksi ja kolmanneksi korkeimmilla sarjatasoilla. == Historia == === Kausi 2021-22 === 30\. lokakuuta 2021 pelatussa runkosarjaottelussa Bratislava Capitalsin hyökkääjä Boris Sádecký sai kesken ottelun sydänkohtauksen ja lyyhistyi jäänpintaan. Sádecký saatiin elvytettyä jäällä josta hänet toimitettiin sairaalahoitoon. Sádecký menehtyi 3. marraskuuta sairaalassa. https://www.is.fi/jaakiekko/art-2000008380404.html Vain kaksi päivää myöhemmin Bratislava Capitalsin varatoimitusjohtaja ja General Manager Dusan Pasek Jr teki itsemurhan. https://www.is.fi/jaakiekko/art-2000008385797.html Pasek Jr:n jättämässä jäähyväiskirjeessä hän syytti itseään Sádeckýn kuolemasta. https://www.iltalehti.fi/jaakiekko/a/3139c619-e15e-4c11-bbd8-acb5c7c83e04 Sádecký oli ennen kauden alkua valittanut ettei tunne olevansa terve ja olisi halunnut mennä lääkäriin, mutta Pasek Jr oli kieltänyt tämän ja pakottanut Sádeckýn pelaamaan. Kuolemien johdosta Bratislava Capitalsin organisaatio päätti jättää kauden 2021-22 kesken ja luopua sarjapaikastaan. https://www.markerzone.com/news/index.php?no=63793 == Joukkue kaudella 2021–2022 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 81 Erik Rajnoha L 2022 Trenčín, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 83 Martin Lachkovič L KH / OLH Juniori Bratislava, Slovakia 92 Lukáš Škvarek L H 2022 === Joukkueenjohto === * Päävalmentaja: Peter Draisaitl * Apuvalmentaja: Jiří Štolc * Maalivahtivalmentaja: František Kučera * Fysiikkavalmentaja: Ján Kovačič * Puheenjohtaja: Ivo Ďurkovič * Urheilutoimenjohtaja: Rostislav Dočekal Lähde: EliteProspectshttps://www.eliteprospects.com/team/18601/bratislava-capitals Viitattu 29.9.2021. == Lähteet == ==Aiheesta muualla== * Seuran kotisivut Luokka:Slovakialaiset jääkiekkoseurat Luokka:Bratislavan urheilu Luokka:Vuonna 2015 perustetut urheiluseurat
Hillary Rodham Clinton (dokumentti)

Hillary Rodham Clinton (Hillary) on Nanette Bursteinin ohjaama dokumenttisarja Hillary Clintonista. Neliosainen dokumentti sai ensi-iltansa elokuvamuodossa Sundancen elokuvajuhlilla 25. tammikuuta 2020. Jaksot julkaistiin Hulu- suoratoistopalvelussa 6. maaliskuuta 2020. Suomessa Yle TV1 esitti jaksot torstaisin 4.–25. kesäkuuta 2020 ja Yle Areenassa 1. kesäkuuta 2020. == Juoni == Dokumentissa käydään läpi Hillary Clintonin elämää ja uraa, muun muassa lapsuutta, oikeustieteen opintoja Yalen yliopistossa, tutustumista Bill Clintoniin sekä aikaa Arkansasin ja myöhemmin Yhdysvaltain ensimmäisenä naisena. Vuonna 2000 Clinton valittiin Yhdysvaltain senaattiin, hän oli Yhdysvaltain ulkoministeri presidentti Barack Obaman ensimmäisellä kaudella ja hänet valittiin demokraattipuolueen presidenttiehdokkaaksi vuoden 2016 vaaleissa. Dokumenttiin on haastateltu Hillary Clintonia, hänen aviomiestään Bill Clintonia sekä Clintonin tunteneita ja hänen kanssaan työskennelleitä ihmisiä. Dokumentti ei etene aivan kronologisesti, vaan keskiössä on vuoden 2016 presidentinvaalikampanja. == Jaksot == Jakso Alkuperäinen nimi Suomenkielinen nimi 1 The Golden Girl Kympin tyttö 2 Becoming a Lady Ensimmäinen nainen 3 The Hardest Decision Vaikea päätös 4 Be Our Champion, Go Away Ristiriitojen repimä kampanja == Lähteet == == Aiheesta muualla == * * Ylen sivut dokumentille Luokka:2020-luvun televisiosarjat Luokka:Yhdysvaltalaiset televisiosarjat Luokka:Yhdysvaltalaiset dokumenttielokuvat
Alexander Kaufmann

Alexander Kaufmann (1817–1893) oli saksalainen runoilija. Hän oli Reinin provinssin lempirunoilija, jonka runot uhkuvat syvää tunnetta, raikkautta ja elämäniloa. Kaufmannin runokokoelmat ovat Gedichte (1852), Mainsagen (1853) ja Unter den Reben (1871). Lisäksi hän on julkaissut teoksen Der Gartenbau im Mittelalter und Während der Periode der Renaissance (1892) ja vielä puolisonsa Mathilde Kaufmannin ja Georg Friedrich Daumerin kanssa teoksen Mythoterpe, ein Mythen-, Sagen- und Legendenbuch (1858).Kaufmann. 1. Alexander K. ja Kaufmann. 2. Mathilde K., Tietosanakirja osa 4, palsta 548, Tietosanakirja Osakeyhtiö 1911Kaufmann, Alexander Deutsche Biographie, viitattu 9.6.2020 == Lähteet == == Aiheesta muualla == Luokka:Saksalaiset runoilijat Luokka:Vuonna 1817 syntyneet Luokka:Vuonna 1893 kuolleet
Casteltermini

Casteltermini on kunta Agrigenton maakunnassa Italiassa Sisilian alueella noin 99 kilometriä Palermosta kaakkoon ja noin 30 kilometriä Agrigentosta koilliseen. Sen pinta-ala on noin 99 km² ja väkiluku 8400 vuonna 2011. Castelterminin kirkko on rakennettu vuonna 1629. Siellä on Diego Velázquezin maalauksia. == Lähteet == Luokka:Agrigenton maakunnan kunnat
Hughes Airwestin lento 706

Hughes Airwestin lento 706 oli Hughes Airwestin Yhdysvaltain sisäinen reittilento Los Angelesista Salt Lake Cityn, Boisen, Lewistonin, Pascon ja Yakiman kautta Seattleen. Lennolla 6. kesäkuuta 1971 käytetty Douglas DC-9-31 törmäsi Kalifornian San Gabriel -vuorten yllä Yhdysvaltain merijalkaväen McDonnell Douglas F-4B Phantom II -hävittäjälentokoneeseen ja syöksyi maahan. Lennolla oli 44 matkustajaa ja viisi miehistön jäsentä, jotka kaikki kuolivat maahansyöksyssä. Hävittäjässä olleesta kahdesta miehistön jäsenestä toinen kuoli ja toinen pelastautui heittoistuimella. Yksi surmansa saaneista oli Hughes Airwestillä vuodesta 1967 työskennellyt suomalainen lentoemäntä Katri- Helena Koskimies, joka oli syntynyt Vaasassa 1940. Onnettomuuden välittömäksi syyksi todettiin se, etteivät koneiden miehistöt pitäneet tarvittavaa etäisyyttä toisiinsa. Tutkintalautakunta kuitenkin totesi, että käytännössä miehistöjen mahdollisuudet vaaratilanteen havaitsemiseen, arviointiin ja välttämiseen olivat vähäiset. Onnettomuuden syntyyn vaikuttaneiksi tekijöiksi lautakunta nimesi koneiden suuren keskinäisen lähestymisnopeuden, mittarilento- ja näkölentoliikenteen kulkemisen samalla alueella sekä sen, ettei hävittäjän miehistö pyytänyt lennonjohdolta tutkaseurantaa, mikä johtui osaltaan hävittäjän rikkinäisestä transponderista. == Lähteet == Luokka:Vuoden 1971 lento-onnettomuudet Luokka:Lentokoneiden yhteentörmäykset Luokka:Lento- onnettomuudet Kaliforniassa Luokka:Los Angelesin piirikunnan liikenne
Jaakko Heikkinen

Jaakko Heikkinen on suomalainen uransa lopettanut pesäpalloilija. Heikkinen pelasi Superpesistä kaudet 2003-2015. Hänen seuransa olivat Puijon Pesis, Sotkamon Jymy, Joensuun Maila ja Jyväskylän Kiri. Sotkamon Jymyssä pelatessaan Heikkinen saavutti kaksi SM-kultaa, kaksi SM-hopeaa ja yhden SM-pronssin. https://www.pesis.fi/pesis-info/historia/mitalistit/ Heikkinen on palkittu urallaan parhaan ulkopelaajan Kultainen räpylä- palkinnolla.https://yle.fi/urheilu/3-5355143 Hän pelasi ulkokentällä polttolinjassa.https://www.mtvuutiset.fi/artikkeli/matti-merilainen-ja-jaakko- heikkinen-jatkavat-sotkamon-jymyssa/3606624#gs.892hyu Heikkinen pelasi urallaan 302 Superpesiksen runkosarjaottelua. Näissä hän löi viisi kunnaria ja 118 tavallista juoksua, toi 47 juoksua ja keräsi 544 kärkilyöntiä. Heikkinen pelasi urallaan 101 Superpesiksen ylempää pudotuspeliottelua. Näissä hän löi 24 tavallista juoksua, toi 11 juoksua ja keräsi 111 kärkilyöntiä. Heikkinen pelasi urallaan 12 Superpesiksen alempaa pudotuspeliottelua. Näissä hän löi yhden kunnarin ja 15 tavallista juoksua, toi 11 juoksua ja keräsi 41 kärkilyöntiä. Heikkinen pelasi urallaan kahdeksan Superpesiksen karsintasarjan ottelua. Näissä hän löi yhdeksän juoksua, toi seitsemän juoksua ja keräsi 22 kärkilyöntiä.http://www.pesiksenmaailma.fi/index.php/pelaajakortit?pelaajaid=1613&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Hamptonin piirikunta

Hamptonin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 19 222 vuonna 2019. Piirikunnan hallintokeskus on Hamptonin kaupunki. Piirikunta perustettiin vuonna 1878. == Lähteet == == Aiheesta muualla == Luokka:Etelä-Carolinan piirikunnat
Venäjän imperialistiliike

Venäjän keisarillinen liike (, lyhenne RID) on venäläinen äärikansallismielinen puolisotilaallinen järjestö. Se kannattaa valkoista ylivaltaa ja pyrkii palauttamaan tsaarinvallan. Liikettä johtaa Stanislav Vorobjev. == Ideologia == Venäjän keisarillinen liike kannattaa venäläisyyttä, itsevaltaisuutta ja ortodoksikirkkoa. Venäjän keisrsarillinen liike vastustaa voimakkaasti juutalaisia, muita rotuja kuin valkoiset ja seksuaalivähemmistöjä. Järjestö pohjaa nationalistis-mystisen arvomaailmansa tsaarinaikaiseen Venäjään ja juutalaisvastaisiin mustiin sotnioihin. Toisin kuin monet muut venäläiset nationalistijärjestöt, se ei ole erityisen Kreml- myönteinen. Tämä johtunee siitä, että nykyinen Venäjän presidentti Vladimir Putin on pyrkinyt esittämään neuvostojohtaja Josif Stalinin hyvässä valossa. == Puolisotilaallinen toiminta == Järjestö perusti vuonna 2008 Pietariin puolisotilaallisen koulutuskeskuksen nimeltä Keisarillinen legioona. Legioonan Partizan-keskuksen koulutuksessa on kova kuri. Legioonan sotilaita ja muita Partizan-keskuksen kouluttamia on taistellut muun muassa Itä-Ukrainassa, Syyriassa ja Libyassa. Järjestö on tukenut läntisiä uusnatsijärjestöjä kouluttamalla ja rahalla. Ruotsalaiset järjestön kouluttamat uusnatsit ovat tehneet maassaan pommi-iskuja. Koulutuskeskuksessa on koulutettu myös joitain suomalaisia uusnatseja. Koulutettuja ulkomaisia on mennyt Itä-Ukrainan sotaan. Yhdysvallat julisti liikkeen vuonna 2020 terroristijärjestöksi. Koulutettuja Itä-Ukrainan sotaa varten ovat rekrytoineet Suomessa muun muassa Johan Bäckman ja Janus Putkonen."Suomen uusnatsit hankkivat nyt oppia Venäjältä: järjestön koulutuskeskus järjestää haulikko- ja pistooliammuntaa, "partisaanikursseja" ja kieltää kiroilun". Helsingin Sanomat. 12.1.2022."Itä-Ukrainassa Venäjän puolesta taistelleet suomalaiset kehuskelevat kokemuksillaan – muualla Euroopassa vierastaistelijoita on tuomittu rikoksista". Yle. 14.1.2022. == Lähteet == Luokka:Venäläinen nationalismi
Serravalle

Serravalle on useiden italiankielisten paikkojen nimi: == Kuntia ja kaupunkeja == * Serravalle, kunta San Marinossa * Serravalle, kunta Sveitsin Ticinossa * Serravalle a Po, kunta Italian Lombardiassa, Mantovan maakunnassa * Serravalle di Chienti, kunta Italian Marchessa, Maceratan maakunnassa * Serravalle Langhe, kunta Italian Piemontessa, Cuneon maakunnassa * Serravalle Pistoiese, kaupunki Italian Toscanassa, Pistoian maakunnassa * Serravalle Scrivia, kaupunki Italian Piemontessa, Alessandian maakunnassa * Serravalle Sesia, kunta Italian Piemontessa, Vercellin maakunnassa.
Juho Hietanen

Juho Hietanen (30. kesäkuuta 1879 Uusikirkko – 15. joulukuuta 1954 Helsinki) oli suomalainen talousneuvos, vähittäiskauppa-alan vaikuttaja ja Karjalan Liiton puheenjohtaja.Kuka Kukin oli: Hietanen, Juho Viitattu 9.6.2020. Juho Hietasen vanhemmat olivat puutarhuri, kauppias Salomon Hietanen ja Amalia Balk ja puoliso vuodesta 1909 Alexandra (Sanni) Siilin. Hietanen kävi kansa- ja kauppakoulun ja toimi kauppiaana ja maanviljelijänä Uudellakirkolla 1905–1936. Hän oli Juho Hietanen -yhtiön toimitusjohtaja 1936–1954, Halilan parantolan taloudenhoitaja 1918–1940 ja Lapinlahden sairaalan 1941–1947. Uudenkirkon kunnanvaltuuston jäsen Hietanen oli 1909–1943 ja puheenjohtaja 1925–1943. Hietanen oli ensin vuonna 1906 perustamassa Itä-Suomen Maakauppiasyhdistystä ja sitten sen edustajana vuonna 1912 perustamassa Suomen Maakauppiasliittoa. Hän toimi Vähittäiskauppiaisliiton puheenjohtajana 1925–1954 ja oli Savo- Karjalan tukkuliikkeen hallituksen puheenjohtaja vuodesta 1914. Karjalan Liiton ensimmäisenä puheenjohtajana Hietanen toimi 1940–1946 ja oli presidentin valitsijamies vuonna 1925. Hän sai taloustirehtöörin arvonimen 1929 ja talousneuvoksen 1938.Hoffman, Kai: Hietanen, Juho. Kansallisbiografia- verkkojulkaisu. Studia Biographica 4. Helsinki: Suomalaisen Kirjallisuuden Seura. Viitattu 9.6.2020.Talousneuvos Juho Hietanen kuollut. Helsingin Sanomat, 16.12.1954, s. 10. Kauppaneuvos Eino Hietanen oli Juho Hietasen poika. ==Lähteet== Luokka: Suomalaiset kauppiaat Luokka: Suomalaiset maanviljelijät Luokka: Suomalaiset järjestöjohtajat Luokka: Suomalaiset yrittäjät Luokka:Uudenkirkon kunnanvaltuutetut Luokka: Vuonna 1879 syntyneet Luokka: Vuonna 1954 kuolleet
Ivana

Ivana on naisen etunimi. Se on venäläisperäisen Ivan-miehennimen feminiininen vastine.Lempiäinen 2004, s. 117, 352. Digi- ja väestötietoviraston etunimitilastojen mukaan Suomessa on kesäkuuhun 2020 mennessä ollut noin sata Ivana-nimistä naista. ==Tunnettuja Ivanoja== *Ivana Andrés (s. 1994), espanjalainen jalkapalloilija *Ivana Baquero (s. 1994), espanjalainen näyttelijä *Ivana Brkljačić (s. 1983), kroatialainen moukarinheittäjä *Ivana Brlić-Mažuranić (1874–1938), kroatialainen lastenkirjailija *Ivana Janečková (s. 1984), tšekkiläinen maastohiihtäjä *Ivana Jorović (s. 1997), serbialainen tennispelaaja *Ivana Kobilca (1861–1926), slovenialainen taidemaalari *Ivana Maksimović (s. 1990), serbialainen ampuja ja olympiamitalisti *Ivana Miličević (s. 1974), jugoslavialaissyntyinen yhdysvaltalainen näyttelijä ja malli *Ivana Nikolić (s. 1995), serbialainen laulaja ja tanssija *Ivana Stefanović (s. 1948), serbialainen säveltäjä ja kirjailija *Ivana Trump (1949–2022), tšekkoslovakialaissyntyinen yhdysvaltalainen liikenainen *Ivana Marie Trump, Ivanka Trump (s. 1981), Yhdysvaltain presidentin Donald Trumpin tytär *Ivana Vuleta (o.s. Španović, s. 1990), serbialainen pituushyppääjä, pikajuoksija ja olympiamitalisti ==Ivana-nimi muissa yhteyksissä== *Ivana Helsinki, suomalainen vaatemerkki == Lähteet == == Aiheesta muualla == Luokka:Etunimet
Aino Sirje

Aino Sirje (s. 1988 tai 1989) on suomalainen näyttelijä. Hän on näytellyt useissa espanjalaisissa lyhytelokuvissa sekä muutamassa elokuvassa. Suomen televisiossa hänet on nähty sivuroolissa Ylen Suden hetki -sarjassa sekä keskeisessä roolissa MTV:n Rantabaari-saippuasarjassa. Sirje kilpailee keväällä 2021 esitettävän Myyrä-ohjelman toisella tuotantokaudella. Näyttelijäksi Sirje on valmistunut barcelonalaisesta koulusta. __NOTOC__ == Filmografia == === Elokuvat === Vuosi Nimi Rooli 2015 Évolution 2017 Brava prostituoitu It Came from the Desert seksikäs tanssija 2020 Naurun varjolla Kira 2021 Syke-elokuva: Hätätila Kerttu === Televisiosarjat === Vuosi Sarja Rooli 2019 Suden hetki Pipsa 2019–2020 Rantabaari Janette ”Jartsa” Eerola 2021 Roba Kati Huhta == Lähteet == == Aiheesta muualla == * Aino Sirjen kotisivut * * Aino Sirjen profiili Näyttelijäliiton sivuilla Luokka:Elävät henkilöt Luokka:Suomalaiset näyttelijät Luokka:1980-luvulla syntyneet
Vanhakäärmeet

Vanhakäärmeet eli kynsikäärmeet (Henophidia) on käärmeiden kladi, joka yhdessä uuskäärmeiden (Caenophidia) kanssa muodostaa ryhmän Afrophidia. Toisin kuin uuskäärmeillä, vanhakäärmeillä on säilynyt useita alkukantaisia piirteitä. Niillä on jäljellä lantiosta ja takaraajoista kannusmaiset surkastumat, ja niillä on kaksi keuhkoa yhden sijaan. Niillä on myös ylimääräinen coronoideus- luu alaleuassa, jollaista uuskäärmeillä ei ole. Vanhakäärmeillä ei ole päässä samanlaista levykuviota kuin uuskäärmeillä, ja niiden vatsalevyt ovat uuskäärmeiden levyjä pienempiä, eivätkä ulotu yhtä kauas sivuille. == Luokittelu == Vanhakäärmeiden luokittelu: * Kladi: Vanhakäärmeet (Henophidia) ** Yläheimo: Uropeltoidea *** Heimo: Anomochilidae *** Heimo: Cylindrophiidae *** Heimo: Kilpipyrstökäärmeet (Uropeltidae) ** Kladi: Constrictores *** Yläheimo: Booidea **** Heimo: Boakäärmeet (Boidae) *** Yläheimo: Pythonoidea **** Heimo: Meksikonkaivupytonit (Loxocemidae) **** Heimo: Pytonkäärmeet (Pythonidae) **** Heimo: Välkekäärmeet (Xenopeltidae) *** Heimo: Roundislandinboat (Bolyeriidae) *** Heimo: Xenophidiidae == Lähteet == Luokka:Alethinophidia
Frami

Frami on Seinäjoen Jouppilassa sijaitseva teknologiapuisto. Frami on kaupungin yritysten, korkeakoulutuksen ja yliopistollisen tutkimuksen keskittymä. Framin alueella työskentelee yli 1000 yritysten ja organisaatioiden työntekijää sekä noin 5000 opiskelijaa. Framin kokous- ja kongressikeskuksessa järjestetään vuosittain yli 800 tilaisuutta. Framin alue koostuu seitsemästä rakennuksesta. Ensimmäiset A, B ja C-osat valmistuivat vuosina 2001-2003. D-osa valmistui vuosina 2008-2009 ja Seinäjoen ammattikorkeakoulun päärakennuksena toimiva F-rakennus valmistui vuonna 2013. Alun perin teknologiapuiston nimi oli Seinäjoen teknologiakeskus Oy. Vuonna 2010 yhtiö otti käyttöön alueen rakennuksista tutuksi tulleen Frami Oy-nimen. Vuonna 2010 Framin tehtäväksi tuli teknologisen kehitystyön ohella laajemmin liiketoiminnan ja Seinäjoen seudun kehittäminen. == Lähteet == Luokka:Seinäjoen rakennukset ja rakennelmat Luokka:Seinäjoen ammattikorkeakoulu Luokka:Jouppila
Suklaakaniinikala

Suklaakaniinikala (Siganus luridus) on kaniinikalojen (Siganidae) heimoon kuuluva merivesissä elävä kalalaji. == Koko ja ulkonäkö == Suklaakaniinikala kasvaa yleensä noin 20 senttimetrin mittaiseksi ja korkeintaan 30 senttimetrin mittaiseksi. Selkäevässä on 13–14 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Suklaakaniinikalan väritys on hyvin vaihtelevaa. Yleensä laji on joko tumman- tai vaaleanruskea. Kylkiviivan yläpuoli on tummempi kuin alapuoli. == Levinneisyys ja elinympäristö == Suklaakaniinikalaa tavataan Afrikasta, Aasiasta ja Euroopasta. Lajin elinympäristöä ovat pääasiassa matalat rannikot ja koralliriutat. Kansainvälinen luonnonsuojeluliitto IUCN on luokitellut suklaakaniinikalan elinvoimaiseksi lajiksi. == Ravinto ja elintavat == Suklaakaniinikala käyttää ravinnokseen leviä ja joskus myös muita vesikasveja sekä kasvi- ja eläinplanktonia. Laji elää pienissä, joskus vain 3–4 yksilön parvissa noin 2–40 metrin syvyydessä. Suklaakaniinikala saavuttaa sukukypsyyden keskimäärin 14,2 senttimetrin mittaisena. == Lähteet == Luokka:Kaniinikalat
Syngnathinae

Syngnathinae on yksi merineulojen (Syngnathidae) kalaheimon alaheimoista. Siihen kuuluvat seuraavat 48 sukua: * Acentronura * Amphelikturus * Anarchopterus * Apterygocampus * Bhanotia * Bryx * Bulbonaricus * Campichthys * Corythoichthys * Cosmocampus * Cylix * Doryichthys * Enneacampus * Festucalex * Filicampus * Halicampus * Haliichthys * Hippichthys * Hippocampus * Histiogamphelus * Hypselognathus * Ichthyocampus * Idiotropiscis * Kaupus * Kimblaeus * Kyonemichthys * Leptonotus * Lissocampus * Lophocampus * Micrognathus * Minyichthys * Mitotichthys * Nannocampus * Notiocampus * Penetopteryx * Phoxocampus * Phycodurus * Phyllopteryx * Pseudophallus * Pugnaso * Siokunichthys * Solegnathus * Stigmatopora * Stipecampus * Syngnathoides * Syngnathus * Trachyrhamphus * Urocampus == Lähteet == Luokka:Merineulat
Aloisia Kirschner

Aloisia (Lola) Kirschner, kirjailijanimi Ossip Schubin, (1854–1934) oli tšekkiläis-itävaltalainen kirjailija. Hänen isänsä oli tilanomistaja, hänen sisarensa taidemaalari Marie Kirschner. Hän julkaisi salanimellä Ossip Schubin romaaneja, joissa hän kuvasi etupäässä itävaltalaisia sotilas- ja aatelispiirejä sekä sitä kansainvälistä seuraa, johon hän tutustui oleskellessaan äitinsä ja sisarensa kanssa Wienissä, Roomassa, Pariisissa, Brysselissä ja Monte Carlossa. Hän kirjoitti teoksensa taitavaan ja loisteliaaseen, mutta samalla hyvin maneerimaiseen tyyliin. Kirschnerin novelleista ja romaaneista mainittavia ovat esimerkiksi Ehre (1882), Mal’ occhio (1884), Gloria victis (1885), Asbein (1888), Boris Lensky (edellisen jatko, 1889, kirjailijan merkittävin teos), Ein müdes Herz (1892), Finis Poloniæ (1893), Gebrochene Flügel (1894), Maximum (1896), Vollmondzauber (1899), Slawische Liebe (1900), Refugium peccatorum (1903).Kirschner, Aloysia (Lola), Tietosanakirja osa 4, palsta 1025, Tietosanakirja Osakeyhtiö 1911Kirschner, Aloysia, Österreichisches Biographisches Lexikon 1815–1950, viitattu 9.6.2020 == Lähteet == ==Aiheesta muualla== Luokka:Itävaltalaiset kirjailijat Luokka:Vuonna 1854 syntyneet Luokka:Vuonna 1934 kuolleet
Kolmosen kausi 2020

Kolmosen kausi 2020 on Suomen jalkapallon neljänneksi korkein sarjataso, Lohkovoittajat nousevat Kakkoseen kaudeksi 2021. == Lohkojen sarjataulukot == ===Etelä-Suomi=== ==== Lohko 1 ==== ==== Lohko 2 ==== ===Itä-Suomi=== ==== Lohko AC ==== ==== Lohko B ==== ===Länsi-Suomi=== ==== Lohko A ==== ==== Lohko B ==== ==== Lohko C ==== ===Pohjois-Suomi=== ==== Lohko 1 ==== ===Karsinta Kakkoseen=== ==== Lohko 1 ==== ==== Lohko 2 ==== ==== Lohko 3 ==== Luokka:Kolmosen kaudet Luokka:Jalkapallosarjojen kausi 2019–2020/2020
Myyränportaat

Myyränportaat (Diplazium) on hiirenporraskasvien (Athyriaceae) heimoon kuuluva saniaissuku. Aiemmin myyränportaat on sijoitettu laajempaan kiviyrttikasvien (Woodsiaceae) heimoon tai vielä laajempaan kallioimarrekasvien (Polypodiaceae) heimoon. Myyränportaiden sukuun kuuluu ainakin 200 lajia, mahdollisesti jopa noin 700 lajia. Suvun lajeista Suomessa ja Ruotsissa tavataan ainoastaan myyränporrasta eli taigamyyränporrasta (Diplazium sibiricum), joka on aiemmin sijoitettu myös hiirenportaiden (Athyrium) sukuun. Myyränportaat ovat suurikokoisia saniaisia, joilla on suikertava ja haarova juurakko. Lehdet kasvavat yksittäin, ja lehtiruoti on suunnilleen yhtä pitkä kuin lehtilapa. Lehtiruoti on alaosistaan tummasuomuinen. Lehtilapa on yleismuodoltaan leveän kolmiomainen ja kaksi kertaa parilehdykkäinen. Lehdykät ovat myös yleismuodoltaan kolmiomaisia. Lehtien alapinnoilla on pääsuonien kohdilla karvoitusta. Itiöpesäkkeet ovat pieniä sekä hieman pitkulaisia. Katesuomut ovat mitättömän pieniä. == Lajeja == * Diplazium australe – australianmyyränporras * Diplazium caudatum – varjomyyränporras * Diplazium costale * Diplazium esculentum – salaattimyyränporras * Diplazium fadyenii * Diplazium grandifolium * Diplazium macrophyllum * Diplazium molokaiense * Diplazium plantaginifolium * Diplazium proliferum * Diplazium radicans * Diplazium sibiricum – myyränporras eli taigamyyränporras * Diplazium striatum == Lähteet == == Aiheesta muualla == * Suomen Lajitietokeskus: Myyränportaat (Diplazium) * ITIS: Diplazium * United States Department of Agriculture (USDA): Diplazium * Flora of China: Diplazium Luokka:Hiirenporraskasvit
Kuniwatsukia

Kuniwatsukia on hiirenporraskasvien (Athyriaceae) heimoon kuvattu saniaissuku. Sukuun kuuluu vain yksi laji: Kuniwatsukia cuspidata. Nykyisin on tosin esitetty, että Kuniwatsukia-suku olisi osa keijunportaiden (Anisocampium) sukua ja tulisi sisällyttää siihen. Kuniwatsukia cuspidata olisi siis samaa lajia kuin Anisocampium cuspidatum. Kuniwatsukia luokitellaan myös hiirenportaiden (Athyrium) synonyymiksiPlants of the World online: Kuniwatsukia Viitattu 29.10.2020. . == Lähteet == Luokka:Hiirenporraskasvit
Marjo Tiirikka

Marjo Tiirikka (o.s. Kaipiainen) on suomalainen toimittaja ja tietokirjailija. Pieksämäellä syntynyt Tiirikka asui osan lapsuudestaan Namibiassa, missä hänen vanhempansa toimivat lähetystyössä, opettaen Paulinumin pappisseminaarissa Otjimbingwessa vuosina 1969–1975. Koulua Tiirikka kävi Swakopmundissa, paikallisessa suomalaisessa koulussa vuosina 1973–1975. Tiirikka on julkaissut tietokirjat Suomenlinnasta yhdessä Ida Lindströmin kanssa (2016) sekä yksin kirjan Heljä Liukko-Sundströmistä (2018). ==Teokset== * * ==Lähteet== Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Just Dance 2014

Just Dance 2014 on Ubisoft Parisin kehittämä ja Ubisoftin julkaisema Just Dance -sarjan tanssipeli Wiille, Wii U:lle, PlayStation 3:lle, PlayStation 4:lle, Xbox 360:lle ja Xbox Onelle. Se julkistettiin Ubisoftin lehdistötilaisuudessa Electronic Entertainment Expo 2013 -tapahtumassa ja julkaistiin saman vuoden lokakuussa. Just Dance 2014 oli sarjan ensimmäinen peli, jossa oli mukana World Dance Floor -verkkomoninpeli. Ubisoft lopetti pelin verkkosisältöjen tukemisen 19. marraskuuta 2018, minkä jälkeen World Dance Floor ei ole enää käytettävissä. == Kappaleet == Kappale Esittäjä (alkuperäinen esittäjä) Vuosi ”#thatPOWER” will.i.am feat. Justin Bieber 2013 ”99 Luftballons” Rutschen Planeten (Nena) 1983 ”Alfonso Signorini (Eroe Nazionale)”Vain PAL-alueella. Fedez 2013 ”Applause” Lady Gaga 2013 ”Aquarius/Let the Sunshine In” The Sunlight Shakers (The 5th Dimension) 1969 ”Blame It on the Boogie” Mick Jackson (The Jacksons) 1978 ”Blurred Lines” Robin Thicke feat. Pharrell Williams 2013 ”C’Mon” Kesha 2012 ”Candy” Robbie Williams 2012 ”Careless Whisper” George Michael 1984 ”Could You Be Loved” Bob Marley 1980 ”Dançando”Vain NTSC-alueella. PAL-alueella saatavilla ladattavana sisältönä. Ivete Sangalo 2013 ”Danse (Pop Version)” TAL 2013 ”Feel So Right” Imposs feat. Konshens 2013 ”Feel This Moment” Pitbull feat. Christina Aguilera 2013 ”Fine China” Chris Brown 2013 ”Flashdance... What a Feeling” The Girly Team (Irene Cara) 1983 ”Follow the Leader” Wisin & Yandel feat. Jennifer Lopez 2012 ”Gentleman” PSY 2013 ”Gimme! Gimme! Gimme! (A Man After Midnight)” ABBA 1979 ”Get Lucky” Daft Punk feat. Pharrell Williams 2013 ”Ghostbusters” Ray Parker Jr. 1984 ”I Kissed a Girl” Katy Perry 2008 ”I Will Survive” Gloria Gaynor 1978 ”In the Summertime” Mungo Jerry 1970 ”Isidora” Bog Bog Orkestar 1952 ”It’s You” Duck Sauce 2013 ”Just a Gigolo” Louis Prima 1956 ”Just Dance” Lady Gaga feat. Colby O’Donis 2008 ”Kiss You” One Direction 2013 ”Limbo” Daddy Yankee 2012 ”Love Boat” Frankie Bostello (Jack Jones) 1979 ”María” Ricky Martin 1995 ”Miss Understood” Sammie 2013 ”Moskau” Dancing Bros. (Dschinghis Khan) 1979 ”Nitro Bot” Sentai Express 2013 ”Pound the Alarm” Nicki Minaj 2012 ”Prince Ali” Disney’s Aladdin (Robin Williams) 1992 ”Rich Girl” Gwen Stefani feat. Eve 2004 ”Safe and Sound”Avaaminen vaatii erillisen kampanjakoodin. Capital Cities 2011 ”She Wolf (Falling to Pieces)” David Guetta feat. Sia 2012 ”Starships” Nicki Minaj 2012 ”The Other Side” Jason Derulo 2013 ”The Way” Ariana Grande feat. Mac Miller 2013 ”Troublemaker” Olly Murs feat. Flo Rida 2012 ”Turn Up the Love” Far East Movement feat. Cover Drive 2012 ”Waking Up in Vegas” Katy Perry 2009 ”Where Have You Been” Rihanna 2012 ”Wild” Jessie J feat. Big Sean 2013 ”Y.M.C.A.” Village People 1978 == Huomautukset == == Lähteet == Luokka:Vuoden 2013 videopelit Luokka:Just Dance Luokka:Wii-pelit Luokka:Wii U -pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
KD-naiset

KD-naiset (yhdistysrekisterissä Suomen Kristillisdemokraattiset (KD) Naiset ry) on vuonna 1973 perustettu Suomen Kristillisdemokraattien naisjärjestö. KD- naisten tehtävänä on vaikuttaa poliittisesti naisten tasa-arvoisen aseman vahvistamiseen ja ihmisarvon kunnioittamiseen. KD-naiset kertoo rohkaisevansa naisia eri elämänalueilta yhteiskunnallisen vaikuttamisen pariin. KD-naiset on 13 naispiirin kattojärjestö. KD-naiset kertoo toimintansa lähtökohdaksi lähimmäisistä välittämisen. Erityisenä painopisteenä järjestö mainitsee kansalaisten hyvinvoinnin edistämisen ja riittävien peruspalvelujen turvaamisen. KD-naiset keskittyy ajankohtaisissa kannanotoissaan perhettä, lapsia, naisia, vammaisia ja vanhuksia sekä heikossa asemassa olevien asioihin. == Historia == KD-naiset perustettiin Tampereella 4. marraskuuta 1973 nimellä Suomen Kristillisen Liiton Naiset. Järjestö perustettiin puolueen piiritasoisten naisosastojen kattojärjestöksi ja perustava kokous pidettiin Hotelli Emmauksessa. Liiton perustamishanketta veti Leena Finnilä, josta tuli yhdistyksen ensimmäinen puheenjohtaja. Ensimmäisen toimintavuoden aikana järjestö kasvoi viidestä naisosastosta niin, että puolueen naisosasto löytyi jokaisesta 15 vaalipiiristä. Naistoiminnan järjestäytymiseen vaikutti erityisesti valtion budjettirahoitus. 2000-luvulla KD-naisten yhteistyö tiivistyi Baltian maiden sisarpuolueiden naisjärjestöjen kesken. Vuosituhannen vaihteessa järjestöllä oli ulkoasiainministeriön tukema hanke Liettuassa, jolla tuettiin tyttöjen vastaanottokodin käynnistämistä ja koulutettiin naisia moniammatilliseen lastensuojelutyöhön.<ref name="vv4445/> == Puheenjohtajat == * 1973–1975: Leena Finnilä * 1976–1981: Impi Muroma * 1995–2007: Leena Rauhala * 2008–2013: Marika Visakorpi * 2014–2015: Marja-Leena Kemppainen * 2016–2021: Tiina Tuomela * 2022–2023: Sari Kumin (eronnut tehtävästä ja puolueesta)Samuli Suonpää: KD-naisten puheenjohtaja erosi puolueesta kesken hallitusneuvotteluiden – ”Puolue hirttäytyy uskontoon” Iltalehti 23.5.2023. * 2024–2025: Leena Askeli == Lähteet == * === Viitteet === Luokka:Suomen Kristillisdemokraatit Luokka:Suomalaiset poliittiset naisjärjestöt
Helsinki Folk Festival

Helsinki Folk Festival oli Espoon Sandvikissa helluntaina 29.–30.5.1966 järjestetty folk-musiikin festivaali. Kyseessä oli kautta aikojen ensimmäinen Suomessa järjestetty populaarimusiikin festivaali. Ensimmäinen Pori Jazz -festivaali järjestettiin samana vuonna, mutta vasta kesällä. Ensimmäinen Ruisrock järjestettiin vasta neljä vuotta myöhemmin. Festivaalin järjestäjiin kuului Juhani “Jussi” Joutsenniemi, joka oli yhtyeensä Hootenanny Trion kanssa kiertänyt Englannin folk-festivaalella yhdessä Guldgurkorna-yhtyeen ja Anki Lindqvistin kanssa ja todennut, että jotain samanlaista pitäisi järjestää myös Suomessa. Joutsenniemi oli jo jonkin aikaa pyörittänyt folk-musiikin klubia muun muassa Munkkiniemessä. Munkkiniemen yhteiskoulussa oli myös innokkaita tapahtumanjärjestäjiä, joilla oli kokemusta. Festivaalien paikan, Espoon Sandvikin, keksi Sinikka Sokka. Hänen tuolloisen seurustelukumppaninsa isä vuokrasi Sandvikin kalastajakylää perheensä kesänviettopaikaksi. Sokan ehdotuksesta festivaali päätettiin järjestää siellä. Sokan oma yhtye, Sinkat tuli olemaan mukana esiintyjien luettelossa. Sandvikia ei enää kartoista löydy. Paikka kuitenkin sijaitsi jossain Soukan ja Espoonlahden rajamailla, nykyisen Ristinniementien tienoilla. Paikalla ei ollut mitään rakenteita kuten katettua esiintymislavaa tai katsomoa. Yleisöä yöpyi alueella olleissa pienissä rakennuksissa. Kuljetus alueelle oli järjestetty Kampintorilta tilausbusseilla. Festivaalin pääesiintyjäksi saatiin Buffy Sainte-Marie, jonka matkat ja esiintymisen kustansi Yle, joka myös taltioi festivaalin. Jostain syystä Yle ei hoitanut Sainte-Marien kuljetuksia, vaan hänet haki Seutulan lentokentältä joulupukkina tunnettu Timo Pakkanen. Sainte-Marie tunnettiin tuolloin kappaleestaan “Universal Soldier”, joka Hector oli levyttänyt nimellä “Palkkasoturi” ja joka hänen versionaan oli aiemmin samana vuonna noussut Suomessa listojen kärkeen. Sainte-Marie tiesi Hectorin versiosta ja mainitsi sen spiikeissään. Päätöskonsertissa esiintyivät seuraavat yhtyeet ja artistit: *Buffy Sainte-Marie (USA) *Hootenanny Trio *Hector *Päivi Paunu *Sinkat *Finn Trio *Guldgurkorna *Anki *Jukka Kuoppamäki *Three Voices *Pirkan neidot *Pokelat *Seurasaaren pelimannit *Gregory Allan Fitzpatrick (USA) Joutsenniemi muistelee tapahtumaa seuraavasti: Sää suosi festivaalia siinä mielessä, että sadesää vältettiin. Lämpötila kuitenkin oli alle kymmenen asteen. Englannista saatujen vaikutteiden myötä ohjelmassa oli muutakin kuin keikkoja, mm. työpajoja, keskustelutilaisuuksia ja yhteislaulua. Pertti Reponen opetti banjonsoittoa ja Erkki Alakönni piti esitelmän kansanmusiikista. ==Viitteet== ==Aiheesta muualla== * Suomen ensimmäiset festarit järjestettiin yllättävässä paikassa – Harvinaiset kuvat näyttävät, miten kansainvälinen supertähti kyyhöttää espoolaisen puun juurella Luokka:Entiset kansanmusiikkitapahtumat Suomessa Luokka:Espoon tapahtumat Luokka:Suur-Espoonlahti
Zazu

Zazu voi tarkoittaa seuraavia: *Ray ”Żażu” Farrugia, maltalainen jalkapalloilija ja valmentaja *Zazu, kuvitteellinen hahmo, kuninkaan virallinen neuvonantaja elokuvissa Leijonakuningas ja Leijonakuningas 2 – Jylhäkallion ylpeys == Katso myös == *ZaSu Pitts, yhdysvaltalainen näyttelijä
Seppo Meri

Seppo Kalevi Meri (s. 1. heinäkuuta 1957 Kerimäki) on suomalainen lääkäri (LT), joka toimii Helsingin yliopiston immunologian professorina ja HUSLABin ylilääkärinä. Hän on tutkinut, miten tauteja aiheuttavat mikrobit väistävät ihmisen immuunipuolustusta ja ihmisen autoimmuunitauteja. Hän on tutkimusryhmineen selvittelemässä muun muassa Suomen Akatemian sekä Bill ja Melinda Gatesin säätiön rahoittamana malarialta suojautumista Tansaniassa ja Suomessa. Professori Meri on ollut julkisuudessa myös keskusteltaessa koronaviruspandemialta suojautumisesta, covid-19-taudin etenemisestä ja rajoitustoimista etenkin Suomessa keväällä ja kesällä 2020. Meri valmistui Helsingin yliopistosta lääkäriksi (LL 1984) ja lääketieteen tohtoriksi (1989). Hänen englanninkielinen, artikkeliväitöskirjan muotoinen väitöstutkimuksensa oli otsikoitu Complement activation : demonstration of C3 conversion and detection of complement activators. Vuonna 1991 Meri suoritti myös Lontoon yliopiston trooppisen lääketieteen ja hygienian diplomin. Helsingin yliopiston immunologian dosentiksi hänet nimitettiin vuonna 1991. Helsingin yliopiston immunologian professorina Meri on toiminut vuodesta 2002 lähtien. ==Teoksia== * Seppo Meri, Heikki Peltola, Martti Vaara, Antti Vaheri, Ville Valtonen, Pentti Huovinen, Tero Ahola: Mikrobiologia ja infektiosairaudet : Kirja 2. Duodecim, 2003. * Vaara Martti, Seppo Meri, Asko Järvinen, Pentti Huovinen, Terho Heikkinen, Klaus Hedman, Tero Ahola: Mikrobiologia : mikrobiologia, immunologia ja infektiosairaudet. Kirja 1. Duodecim 2010. :* Terho Heikkinen, Asko Järvinen, Seppo Meri, Olli Vapalahti, Jaana Vuopio: Mikrobiologia : mikrobiologia, immunologia ja infektiosairaudet: kirja 1. 4. uud. p. Duodecim, 2019 (ennakkotieto). ISBN 978-951-656-548-7. * Klaus Hedman, Terho Heikkinen, Pentti Huovinen, Asko Järvinen, Seppo Meri, Martti Vaara : Mikrobiologia, immunologia ja infektiosairaudet : Kirja 3, Infektiosairaudet. Helsinki : Duodecim 2011. ISBN 978-951-656-334-6 (sidottu), 9516563341 ==Lähteet== ==Aiheesta muualla== * Com­ple­ment Group, headed by Prof. Seppo Meri (helsinki.fi) * Reetta Vairimaa (9.9.2016) Ma­la­ria­hyt­ty­nen nalk­kiin (Yliopisto-lehti Y/06/16) (biomedicum.fi) * Seppo Meren Google Scholar -profiili (scholar.google.com) * Seppo Meren ResearchGate-profiili (researchgate.net) Luokka:Suomalaiset professorit Luokka:Helsingin yliopiston professorit Luokka:Suomalaiset lääkärit Luokka:Vuonna 1957 syntyneet Luokka:Elävät henkilöt
Sentinelin kieli

Sentinelin kieli on Pohjois-Sentinelillä oletettavasti puhuttava kieli. Kieltä ei ole pystytty tutkimaan, sillä sen puhujat, sentinelit, ovat väkivaltaisesti torjuneet lähes kaikki ulkopuolisten tekemät kontaktiyritykset. Nykyään Intia on kieltänyt kaikki vierailut niin saarella kuin sen aluevesilläkin kolmen kilometrin säteellä. Kieltä ei ole luokiteltu, mutta Ethnologue määrittelee sen eteläandamaanilaiseksi kieleksi. Aiemmin on arvioitu, että sentinelit olisivat sukua önge- ja jarawa-heimoille. Tästä huolimatta sentinelit eivät ole näyttäneet ymmärtävän jarawankielisiä sanoja ja eleitä. Puhujien määrää ei tiedetä, mutta sen arvellaan olevan sama kuin saaren asukasluvun. Intian valtio arvioi saaren asukasluvuksi 50–400. Arviot puhujamääristä ovat kuitenkin pitkälti arvauksia. Kielen katsotaan olevan uhanalainen. == Lähteet == Luokka:Intian kielet Luokka:Andamaanilaiset kielet
Keijunportaat

Keijunportaat (Anisocampium) on hiirenporraskasvien (Athyriaceae) heimoon kuuluva saniaissuku. Sukuun luetaan kuuluvaksi neljä lajia sekä yksi lajiristeymä. Suvun lajit kasvavat Itä- ja Kaakkois-Aasiassa kosteissa metsissä merenpinnan tasolta aina noin 1900 metrin korkeuteen asti. == Lajeja ja lajiristeymiä == * Anisocampium cumingianum * Anisocampium cuspidatum * Anisocampium niponicum – japaninkeijunporras * Anisocampium sheareri * Anisocampium × saitoanum Keijunportaat luokitellaan myös hiirenportaiden (Athyrium) synonyymiksi ja edellä mainitut lajit tähän sukuun.Plants of the World online: Anisocampium Viitattu 29.10.2020. == Lähteet == == Aiheesta muualla == *Laji.fi: Keijunportaat (Anisocampium) *Flora of China: Anisocampium Luokka:Hiirenporraskasvit
Lars Winter

Lars Erik Winter (s. 13. toukokuuta 1962 Lappeenranta) on suomalainen miekkailija. Hän voitti kalpamiekkailussa Suomen-mestaruuksia 1980- ja 1990-luvuilla ja edusti Suomea miekkailun arvokilpailuissa.Siukonen 2001, s. 374 Winter kilpaili kalpamiekkailussa Soulin olympialaisissa 1988 ja karsiutui toisella alkukierroksella. Kisojen päättäjäisissä hän oli joulupukiksi pukeutuneena. Hän kilpaili maailmanmestaruuskilpailuissa vuosina 1986 ja 1987. Pohjoismaiden-mestaruuskilpailuissa Winter voitti joukkuekilpailussa kultaa vuonna 1988 sekä saavutti hopeaa henkilökohtaisessa kilpailussa vuosina 1985 ja 1986. Seuratasolla Winter edusti Helsingin Miekkailijoita ja Habdaa. Hän voitti kalpamiekkailun henkilökohtaisen Suomen-mestaruuden vuosina 1983, 1987, 1991, 1992, 1994, 1998 ja 2002 sekä useita joukkuemestaruuksia. Hänet valittiin vuonna 2006 Suomen Miekkailuliiton valmennuspäälliköksi. Winterin isä Lars Elias Winter (1937–2017) toimi Suomen Nykyaikaisen viisiottelun liiton valmentajana ja johtotehtävissä. == Lähteet == * === Viitteet === Luokka:Suomalaiset miekkailijat Luokka:Vuonna 1962 syntyneet Luokka:Elävät henkilöt
Henry Kingsley

Henry Kingsley (1830–1876) oli englantilainen kirjailija. Hän opiskeli Oxfordissa ja lähti 1853 Australiaan. Palattuaan hän julkaisi ensimmäisen ja parhaan romaaninsa The recollections of Geoffrey Hamlyn (1859). Hänen monista seuraavista romaaneistaan mainittavia ovat Ravenshoe (1862), Tales of old travel (1869) ja Old Margaret (1871). Ominaista Kingsleyn romaaneille on jännittävä toiminta ja havainnolliset kuvaukset, varsinkin australialaisesta elämästä.Kingsley, 2. Henry K., Tietosanakirja osa 4, palsta 925, Tietosanakirja Osakeyhtiö 1911 Henry Kingsleyn veli oli kirjailija Charles Kingsley. == Lähteet == == Aiheesta muualla == Luokka:Englantilaiset kirjailijat Luokka:Vuonna 1830 syntyneet Luokka:Vuonna 1876 kuolleet
Alphonse Karr

Jean Baptiste Alphonse Karr (1808 Pariisi, Ranska – 1890 Saint-Raphaël, Var, RanskaKarr, Alphonse (1808-1890), Bibliotheque nationale de France, viitattu 10.6.2020 ) oli ranskalainen kirjailija. Hän oli avustajana ja toimittajana Figarossa, Corsairessa ja eräissä muissa lehdissä ja julkaisi koko joukon romaaneja ja kertomuksia sekä muita teoksia.Karr, Jean Baptiste Alphonse, Tietosanakirja osa 4, palsta 409, Tietosanakirja Osakeyhtiö 1911 Karrin romaaneista ansaitsevat maininnan Sous les tilleuls (1832), Geneviève (1838) ja Agathe et Cécile (1853). Huomiota herättivät hänen nimellä Guêpes julkaisemansa kokoelmat kompia, purevia anekdootteja ja kirjallisuusarvosteluja, jotka olivat ensin vuosina 1839–1848 ilmestyneet Figarossa, mutta julkaistiin lisättyinä ja koottuina 1853–1855. Ne tuottivat hänelle paljon vihamiehiä, ja esimerkiksi eräs nainen yritti surmata hänet niiden vuoksi. Vuonna 1870 Karr julkaisi Moniteur universel -lehdessä uusia Guêpes-kirjoitelmia, jotka kuitenkin olivat edellisiä paljon värittömämpiä. Teoksissaan Dieu et diable ja Le crédo du jardinier Karr vastusti katolista kirkkoa. Karr asui loppuelämänsä Nizzassa ja työskenteli kukkakauppiaana. Hän julkaisi omaelämäkerrallisen teoksen Livre de bord 1879–1880. == Lähteet == ==Aiheesta muualla== Luokka:Ranskalaiset kirjailijat Luokka:Ranskalaiset toimittajat Luokka:Vuonna 1808 syntyneet Luokka:Vuonna 1890 kuolleet
Horryn piirikunta

Horryn piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 354 081 vuonna 2019. Piirikunnan hallintokeskus on Conwayn kaupunki. Piirikunta perustettiin vuonna 1801. == Lähteet == == Aiheesta muualla == Luokka:Etelä-Carolinan piirikunnat
Jasperin piirikunta (Etelä-Carolina)

Jasperin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 30 073 vuonna 2019. Piirikunnan hallintokeskus on Ridgelandin kunta. Piirikunta perustettiin vuonna 1912. == Lähteet == == Aiheesta muualla == Luokka:Etelä-Carolinan piirikunnat
Ostrovitnoje

Ostrovitnoje tai Ostrovinoje () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 850 metriä pitkä, 400 metriä leveä ja sen pinta-ala on 19 hehtaaria. Sen koillispää on leveä ja avoin, mutta lounaispään lahti kääntyy länteen muodostaen suojaisan järvenosan. Järven keskisyvyys on 3 metriä ja sen syvänteessä on 5 metriä vettä. Järvessä on luoto, jonka pinta-ala on 5 aaria. Järven itä- ja eteläpuolella kasvaa ilmakuvien mukaan sekametsää ja pohjoispuolella alkaa laaja suoalue. Metsäautotie ohittaa järven kauempana sen pohjoispuolelta. Järvellä ei ole asutusta ja lähin kylä Gridino (), joka sijaitsee parin kilometrin päässä, vaikuttaa ilmakuvien perusteella autioituneelta. == Luontoarvoja == Järvessä elää ainakin hauki, särki, ahven, ruutana, suutari, kiiski, sorva, lahna, säyne, törö, mutakala ja rantanuoliainen. Järvellä on mutapohja ja sen rannat ovat matalia. Sen hiekkarannoilla on pohjan päälle laskeutunut mutaa ja soisilla rannoilla kasvaa kelluvia tuvehetteikköjä. == Vesistösuhteita == Ostrovitnoje sijaitsee Tšorjanan valuma-alueella ja sen laskujoki Lotškina on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäässä alkaa sen laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 2,9 neliökilometriä . Siihen laskeekin vain yksi luonnollinen suopuro pohjoisesta. Puro alkaa siellä Tutšnojen järvestä, jolla on kartoissa vielä omakin tulo-ojansa. Lotškina alkaa lounaispään lahdenpohjukasta ja se alkaa heti virtaamaan kohti länttä. == Huomautuksia == == Lähteet == Luokka:Pihkovan alueen järvet Luokka:Lotškinan valuma-alue Luokka:Pihkovan piiri